open-index/open-wikipedia-markdown huggingface dataset:
Bolgar (by)

**Bolgar** (russisk: Болгар, [tatarisk] (latinsk): *Bolğar*) er en by i Republikken Tatarstan i Russland. Den ligger ved elva Volga, rundt 90&nbsp;km sør for Kazan. Innbyggertall: 8&nbsp;655 (folketelling 2002).

Den historiske byen Bolgar ligger like i nærheten.

Dagens by ble grunnlagt i 1781. Den ble kalt *Spassk* fram til 1926, deretter *Spassk-Tatarskij* til 1935, og så *Kujbysjev* (til ære for Valerian Kujbysjev) til 1991, da den endelig fikk sitt nåværende navn, Bolgar. I 1953 ble byen flyttet fra stedet den ble grunnlagt og nærmere den historiske byen, på grunn av byggingen av Kujbysjev-reservoaret og oversvømmelsen av den opprinnelige byen Spassk.

## Referanser


## Eksterne lenker
*
Nødtestament

**Nødtestament** er et unntak fra kravene ved opprettelse av vanlig testament. Nødtestamentet kan enten være skriftlig eller muntlig. Reglene om nødtestament finner man i arveloven §46.

For at et testament skal være gyldig som nødtestament må visse krav være oppfylt: Det må foreligge en nødsituasjon eller brå og farlig sykdom.

I situasjoner der man må opprette muntlig nødtestament, må det være minst to vitner til stede som kan gjengi testamentet i ettertid.

## Eksempel på nødsituasjon
En kvinne går skitur på fjellet og det blåser opp til storm. Hun ser ingen annen utvei enn å legge seg ned i snøen og prøve å holde seg i live. Når hun har ligget i noen dager, forstår hun at hun ikke lenger har mulighet til å overleve, og skriver derfor ned hvem som skal arve hennes jordiske gods etter henne. Hun dør senere, og blir funnet noen dager etter.
Jan Vysjatitsj

**Jan Vysjatitsj** (russisk: Ян Вышатич; født ca. 1016, død 1106) var en militær kommandant i Kievriket. Han er siste kjente etterkommer av Dobrynja, og var sønnesønn av Ostromir og sønn av Vysjata.

Det finnes sparsomt med historiske kilder om Jan. Det er kjent at han samlet inn skatt for Svjatoslav II i Beloozero-området og slo ned et smerd-opprør der, og at han senere deltok i militære felttog mot kiptjakene.

Vysjatitsj er en av de viktigste kildene i Nestorkrøniken.

## Litteratur
* Антонин Ладинский. Последний путь Владимира Мономаха (роман).
* Павел Виноградов. Янь и волхв (рассказ).
Kaleidoskop (andre betydninger)

**Kaleidoskop** er navn på:
* Kaleidoskop, et leketøy
* Kaleidoskopet, et norsk forlag
* Kaleidoskop (EU), et kulturrelatert EU-program
* Flere bøker, noveller og antologier i inn- og utland

## Se også
* Kaleidoscope
Terje Skarsfjord

**Terje «Skars» Skarsfjord** (født 28. juni 1942 i Narvik, død 15. januar 2018) var en norsk fotballspiller og -trener.
## Spiller
Skarsfjord spilte for Fotballklubben Mjølner 1959–73 og 1977, og hadde en sesong i Kvik/Trondheim. Med Trygve Bornø ble han i 1960 den første fra Nord-Norge som trente med det norske juniorlandslaget. Skarsfjord var med på flere  seiere i Nord-Norgesmesterskap i fotball, samt en sesong i 1. divisjon fotball for herrer 1972, der han ble bokført med 22 kamper og to scoringer. Videre spilte han for Landsdelslaget for Nord-Norge (13 kamper).
## Trener
Han var trener i samme klubb i flere perioder frem til starten av 1990-tallet, blant annet avbrutt av en trenerperiode i Hødd (1981–82). Mest  kjent ble han kanskje som trener av Tromsø IL i flere perioder (1996, 1999–2001, 2003), der han vant Norgesmesterskapet i fotball for herrer 1996.

Han var lenge involvert med Norges Fotballforbund i barnefotball, blant annet med Andreas Morisbak som han har skrevet bøker med.  Han trente U-15 og U-19 i en årrekke.

Han var utdannet adjunkt (matematikk, historie, pedagogikk og biologi), hadde befalsskole (BSIN) og var vernepliktig løytnant. Han var far til treneren Rune Skarsfjord, virket som lærer i grunnskole, ungdomsskole og høyskole, samt innehadde utmerkelsen «Rallar av malmbyen» (1997).

## Utgivelser
* *Ungdomsfotball, planlegging av god fotballopplæring* (1988).  Med Andreas Morisbak og Sverre Dreier
* *God fotballferdighet, lær taktikk, teknikk* (1986). Med Morisbak og Dreier

## Referanser
Main Island Production

**Main Island Production AS** er et norsk film- og TV-produksjonsselskap. Selskapet ble stiftet i 2003 av Knut W. Jorfald, Øyvind Asbjørnsen og Frank Mosvold. Main island har produser en lang rekke Tv-serier og dokumentarfilmer som er vist både på NRK og solgt til en rekke land.

Selskapets hittil mest kjente produksjon er filmen *[[Prinsen av sjakk]]* fra 2005, om den da 13 år gamle sjakkmesteren Magnus Carlsen.
Knut W. Jorfald

**Knut Wilhelm Jorfald** (født 1948) er en norsk regissør som har regissert en rekke dokumentarfilmer, så vel som spillefilmer og kortfilmer. Han har mottatt flere priser for sitt arbeide.  Han leder selskapet Engarde film og driftet nettgalleriet OsloArt online Gallery. Han var medstifter av Main Island Production, selskapet som i 2005 laget filmen *[[Prinsen av sjakk]]* om sjakkspilleren Magnus Carlsen, som da var 13 år. Han drev i mange år selskapet Mediagjøglerne sammen med Lars Rasmussen. Var også med å stifte selskapet Focus on Human Rights som laget flere dokumentarfilmer om menneskerettigheter. Blant disse var filmene: *Silvia – en av 30.000, Deres Gud er ikke vår gud*, og *La dem ikke alene*. Knut W. Jorfald har også hatt flere film- og teaterprosjekter i samarbeid med teaterinstruktør Damir Dado Pudar, blant annet et forsoningsprosjekt med støtte fra NORAD i Mostar. 

## Produksjonsselskap
I 1981 var han en av grunnleggerne av produksjonsselskapet Focus on Human Rights, som ble stiftet for å lage kortfilmer om menneskerettighetenes kår rundt om i verden. De øvrige stifterne var regissørene Kjersti Alver og Alexander Røsler samt filmklipperen Pål Gengenbach.

Han startet produksjonsselskapet Mediagjøglerne i 1980 sammen med Lars Rasmussen. De produserte og regisserte film til 1990, deriblant spillefilmen *[[Sigurd Drakedreper]].*

## Filmer
* 1984: *Vepsen* (novellefilm) – basert på en novelle av Finn Carling

* 1989: *[[Sigurd Drakedreper]]* (spillefilm)
* 1997: *Almost True: The Noble Art of Forgery* – om Elmyr de Hory
* 2005: ''Prinsen av sjakk''
* 2006: *Bror min, Gagarin og Parkinson* (dokumentarfilm for TV 2)
* 2008: ''Liv bak låst dør'' (TV-film, dokumentar vist på TV 2; lengde 26 min.) – om Jorfalds mor Liv, som 90 år gammel flyttet inn på Majorstuen bo- og behandlingshjem
* *Brennende bøker* (dokumentar) – om ødeleggelsen av Nasjonalbiblioteket i Sarajevo. 52 min.
* *Bernt Balchen, En kunstner med vinger* (dokumentarfilm) – om flypionéren Bernt Balchen.  52 min.
* *Skriv til meg* (novellefilm etter eget manus)
* *Speilprinsessen* (novellefilm etter eget manus)
* *Silvia – en av 30.000* – i samarbeid med Alexander Røsler
* *Akershus festning* 
* *La dem ikke alene*
* *Deres Gud er ikke vår gud*
* *Kjærlighetens triumf*
* *Kjell og Sivert, lutefisk og jomfru i nød*
* *Forbudt for barn*
* *Fekterne på Cuba*

## Referanser


## Eksterne lenker
*
Mr. Crowley

:*For magikeren og okkultisten, se [[Aleister Crowley]].*
**«Mr. Crowley»** er en heavy metal-sang laget av Ozzy Osbourne i samarbeid med Bob Daisley og Randy Rhoads. Den ble gitt ut i albumet Blizzard of Ozz, 20. september 1980. Denne sangen var også en av de to første singlene Ozzy ga ut som soloartist etter bruddet med Black Sabbath. 

I Storbritannia kom sangen på en 46.-plass på hitlistene. Soloen i sangen, som er spilt av Randy Rhoads, er også kåret til den 28. beste soloen gjennom tidene av Guitar World Magazine.

Teksten handler trolig om, eller har sterke antydninger til Aleister Crowley, kjent som satanist, okkultist og som grunnleggeren av religionen Thelema. 
*"Mr. Crowley, what went on in your head"* og *"Mr. Crowley, won't you ride my white horse"* er to sitater fra sangen. Det siste er trolig et symbol på Aleister Crowley's avhengighet til heroin.

## Medvirkende
Originalversjonen av denne sangen er spilt av:
*Ozzy Osbourne &ndash; Vokalist
*Randy Rhoads &ndash; Gitar
*Bob Daisley &ndash; Bassgitar
*Don Airey &ndash; Keyboard
*Lee Kerslake &ndash; Trommer

## Tekst
:Mr. Crowley, what they done in your head
:(Oh) Mr. Crowley, did you talk to the dead
:Your lifestyle to me seemed so tragic
:With the thrill of it all
:You fooled all the people with magic
:(Yeah)You waited on Satan's call

:Mr. Charming, did you think you were pure
:Mr. Alarming, in nocturnal rapport
:Uncovering things that were sacred, manifest on this earth
:(Oh)Conceived in the eye of a secret
:Yeah, they scattered the afterbirth

::(Solo)

:Mr. Crowley, won't you ride my white horse?
:Mr. Crowley, it's symbolic of course
:Approaching a time that is classic
:I hear that maidens call
:Approaching a time that is drastic
:Standing with their backs to the wall

::(Solo)

:Was it polemically sent?
:I wanna know what you meant
:I wanna know
:I wanna know what you meant, yeah!

::(Solo)

## Eksterne lenker
En live-versjon av Mr. Crowley på Youtube
Kaleidoskopet

**Kaleidoskopet** utgir Karrieremagasinet Kaleidoskopet og publiserer nettsidene *Karrieremagasinet*  og *Utdanningsmagasinet*. I tillegg utgir Kaleidoskopet bøkene *Casehåndboken* og *Jobbsøkerskolen* og utvikler  produkter for jobbsøking, herunder kurs og hefter.

I tillegg har Kaleidoskopet ansvar for utgivelsen ANSAs håndbok for utdanning i utlandet.

Kaleidoskopet ble startet i 2000 av blant andre siviløkonom Knut Solberg. Fra høsten 2009 er Kaleidoskopet et uavhengig selskap eid av ansatte.

Kaleidoskopet er utgiver av magasiner, bøker og informasjonsbrosjyrer om valg av utdanning og yrke. Kaleidoskopet er medlem av Den Norske Fagpresses Forening, og har opplagstall som er godkjent av Fagpressens Mediekontroll.

## Eksterne lenker
* kaleidoskopet.no
* Karrieremagasinet 
* Utdanningsmagasinet
Mendelejevsk

**Mendelejevsk** (russisk: Менделе́евск) er en by i Republikken Tatarstan i Russland. Den ligger ved Nizjnekamsk-reservoaret i elva Kama, rundt 200&nbsp;km øst for Kazan og 20&nbsp;km nord for Naberezjnyje Tsjelny. Innbyggertall: 22&nbsp;027 (folketelling 2002), 18&nbsp;085 (folketelling 1989).

Bosetningen vokste opp rundt en kjemisk fabrikk som ble grunnlagt i 1868. Den fikk bystatus i 1967.

## Referanser


## Eksterne lenker
*
Menzelinsk

**Menzelinsk** (russisk: Мензелинск, tatarisk: *Minzälä*)er en by i Republikken Tatarstan i Russland. Den ligger ved elva Menzelja, rundt 250&nbsp;km øst for Kazan. Innbyggertall: 16&nbsp;730 (folketelling 2002).

Bosetningen ble grunnlagt i 1584 – 1586. Den fikk byrettigheter i 1781.

## Referanser


## Eksterne lenker
*
How the West Was Won

**How the West Was Won** kan sikte til:

* *[[Vi vant ville Vesten]]* (*How the West Was Won*), amerikansk westernfilm
* ''How the West Was Won'' (TV-serie), amerikansk TV-serie som i Norge ble kjent under tittelen *I ville Vesten*
* ''How the West Was Won'' (Bing Crosby-album)
* ''How the West Was Won'' (Led Zeppelin-album)
* «How the West Was Won», sang av Laibach fra *[[Opus Dei (album)|Opus Dei]]*-albumet
Aznakajevo

**Aznakajevo** (russisk: Азнака́ево, tatarisk: *Aznaqay*) er en by i Republikken Tatarstan i Russland. Den ligger ved elva Stjarlja (ei sideelv til Ik), rundt 270&nbsp;km sørøst for Kazan. Innbyggertall: 35&nbsp;412 (folketelling 2002), 32&nbsp;171 (folketelling 1989),  innbyggere () og dekker et areal på .

Bosetningen ble grunnlagt i 1762. Den fikk status som bymessig bosetning i 1956, og bystatus ble innvilget i 1987.

## Referanser


## Eksterne lenker
*
Keith Fullerton Whitman

**Keith Fullerton Whitman** (født 29. mai 1973 i Somerville, USA) er en amerikansk elektronisk musiker, mest kjent under artistnavnet *Hrvatski* (det kroatiske ordet for kroatisk).

Han har utgivelser innen flere sjangre, først og fremst ambient, drill and bass og krautrock. Hans musikk utgitt som Hrvatski er hovedsakelig drill and bass.
Andre aliaser inkluderer *ASCIII* og *Anonymous*. Siden 2001 har han gitt ut musikk under sitt virkelige navn.

Whitman studerte ved Berklee College of Music, hvor han ble interessert i moderne elektronisk musikkomposisjon.

Hans live- og studioutstyr består stort sett av en PowerBook med Max/MSP, og instrumenter som f.eks. gitar og synthesizere.

Albumet han ga ut i 2002, *Playthroughs*, er nummer 23 på Pitchfork sin liste over de beste ambient albumene, The 50 Best Ambient Albums of All Time.

## Diskografi
## Hrvatski
* 1999 Oiseaux 96-98  	
* 1999 Okapi Tracks  	
* 2000 Räume (7") 	
* 2001 Inedits 
* 2002 Insect Digestion Melancholy / Epoxy (7") 		
* 2002 Swarm & Dither 
* 2005 DIV/ORCE Series #3 (7") 	
* 2005 Irrevocably Overdriven Break Freakout Megamix 

## Keith Fullerton Whitman
* 2000 Kurt & Keith 
* 2001 21:30 For Acoustic Guitar 
* 2001 EMS VCS3 Solos
* 2002 Live (At The Tremont Theater) (7") 
* 2002 Playthroughs 2002
* 2003 Dartmouth Street Underpass 	
* 2004 Antithesis (LP) 		 	
* 2004 Schöner Flußengel (LP)
* 2005 Multiples 
* 2005 Yearlong
* 2006 Biprosia (Parts 1 & 2) (LP)
* 2006 Lisbon 	
* 2006 Track4(2waysuperimposed)	

## Referanser
Karrieremagasinet

**Karrieremagasinet** er et magasin for dem som skal ut i yrkeslivet. Magasinet blir gitt ut av Kaleidoskopet og har et opplag på 45&nbsp;000 magasiner.  Det distribueres på høgskoler og universiteter i Norge.

Karrieremagasinet er redaksjonelt uavhengig og distribuerer artikler om karrierevalg og jobbsøkerprosessen. Magasinet informerer om hvordan man skriver en god CV og søknad, hvordan man beter seg på et jobbintervju, får en internasjonal karriere og hvordan man lykkes i ny jobb. 

Karrieremagasinet finnes også på nettet.

## Eksterne lenker
* Karrieremagasinet
Zainsk

**Zainsk** (russisk: Заи́нск, tatarisk (kyrillisk): Зәй, tatarisk (latinsk): *Zäy*) er en by i Republikken Tatarstan i Russland. Den ligger ved elva Stepnoj Zaj (ei sideelv til Kama), rundt 200&nbsp;km sørøst for Kazan. Innbyggertall: 41&nbsp;088 (folketelling 2002), 36&nbsp;621 (folketelling 1989).

Den ble grunnlagt som en festning i 1652&ndash;1656. Den fikk status som bymessig bosetning i 1962. Den het *Novyj Zaj* (russisk: Новый Зай) fram til 1978, da den fikk innvilget bystatus og navnet ble endret til Zainsk.

## Referanser
Sven Morisbak

**Sven Godal Morisbak** (født 8. april 1972) er en norsk tidligere fotballspiller.

Som sin far Andreas Morisbak spilte han for . Med Lyns juniorlag vant han Junior-NM i 1990. Posisjonen hans på banen var venstre midtbane. A-lagsdebuten for Lyn fikk han 2.oktober 1994 i en alder av 22. Etter å ha tilbragt fire sesonger i Lyns A-stall, gikk han videre til . Senere har han spilt i lavere divisjoner for  og .

Morisbak har siden 1999 jobbet på Lilleborg skole.

## Karriereoversikt

## Referanser
Bavly

**Bavly** (russisk: Бавлы, tatarisk: *Bawlı*) er en by i Republikken Tatarstan i Russland. Den ligger ved elva Bavly (ei sideelv til Ik), rundt 310&nbsp;km sørøst for Kazan. Innbyggertall: 22&nbsp;939 (folketelling 2002), 20&nbsp;025 (folketelling 1989).

Bosetningen ble grunnlagt i 1755. Den fikk status som bymessig bosetning i 1950, og bystatus i 1998.

## Referanser


## Eksterne lenker
*
Kornelius Bergsvik

**Kornelius Olai Person Bergsvik** (født 18. mars 1889 i Austrheim, død 2. mai 1975) var en norsk embetsmann og politiker for Arbeiderpartiet. 

Bergsvik tok lærerskoleeksamen i Volda i 1913 og virka så noen år som lærer. Han hadde deretter diverse administrative stillinger i Haus og Laksevåg kommuner. Fra 1920 til 1938 var han medlem av Haus herredsstyre (seks perioder).

Han var fylkesformann i Hordaland Arbeiderparti 1927–28, og var ellers aktiv i avholdsbevegelsen og den frilynte ungdomsbevegelsen.

Bergsvik satt på Stortinget fra Hordaland i fire perioder fra 1928 til 1945. Han var medlem av finanskomiteen det meste av tida.

I 1935–39 var han statsråd i Johan Nygaardsvolds regjering, først som sosialminister, deretter som finansminister.

I 1939 blei han utnevnt til fylkesmann i Telemark, et embete han hadde til 1959 med unntak av krigsåra. Under krigen var han fungerende skattefogd i Hordaland.

Bergsvik blei tildelt Haakon VIIs jubileumsmedalje i 1955.

Han var svoger av Torstein Selvik, redaktør for *[[Bergensavisen|Bergens Arbeiderblad]]*.

## Referanser


## Eksterne lenker
*
Tetjusji

**Tetjushi** (russisk: Тетюши, tatarisk (kyrillisk): Тәтеш, tatarisk (latinsk): *Täteş*) er en by i Republikken Tatarstan i Russland. Den ligger ved vestbredden av Kujbysjev-reservoaret i elva Volga, rundt 100&nbsp;km sør for Kazan. Innbyggertall: 11&nbsp;931 (folketelling 2002), 10&nbsp;487 (folketelling 1989).

Den ble grunnlagt på 1500-tallet som *Tetjusjskaja zastava* (russisk: Тетюшская застава). Byrettigheter ble innvilget i 1781.

Byen var åsted for et større slag under Stenka Razins opprør.

## Referanser


## Eksterne lenker
*
Nurlat

**Nurlat** (russisk og tatarisk: Нурла́т) er en by i Republikken Tatarstan i Russland. Den ligger ved elva Kondurtsja, rundt 190&nbsp;km sørøst for Kazan. Innbyggertall: 32&nbsp;527 (folketelling 2002).

Den ble grunnlagt i 1905 som en bosetning ved en jernbanestasjon. Bystatus ble innvilget i 1961.

## Referanser


## Eksterne lenker
*
Grungebru

**Grungebru** er stedet rundt to bruer over elva som renner ut av Grungevatn i Grungedal i Vinje kommune.

Dagens gamle Grunge bru hviler på to gamle steinsatte brukar fra ei bru som ble satt opp omkring 1840. Brukara hviler fortsatt på det gamle fundamentet, furustokker, som ligger såpass dypt at de aldri kommer over vann. Brua fra 1840 erstatta ei bru som trolig krysset elva ca 50 meter lenger nede. Aasmund Olavsson Vinje forteller i diktsyklusen *Storegut* at foreldra til Storegut giftet seg det året brua ble bygd. Etter det skulle året være 1763, men Vinje var som kjent dikter...

På begynnelsen av 1960-åra ble veien lagt om, og det kom en ny Grunge bru noen hundre meter nedenfor den gamle, der dagens Europavei 134 krysser elva.

Etter hvert har stedet rundt, og det nedlagte pensjonatet på vestida av elva, tatt navnet, men i en sammentrukket form: Grungebru. Grungebru turistheim ble først etablert som Grongebro hotel på begynnelsen av 1900-tallet, ett av de mange hotellene som lå langs vegen mellom øst og vest. I 1939 ble det overtatt av nye eiere og endret til turistheim. I 1971 ble det ungdomsherberge/vandrerhjem. Overnattingsdriften ble avviklet i 1997. Nå er huset privatbolig for tredje generasjons drivere.

Det er bosatt 7-8 husstander rundt Grunge bru.

## Referanser


## Eksterne lenker
*www.grungebru.no/brua
Pauli Ryberg

**Pauli Ryberg Rasmussen** (1958–2017) var en dansk skuespiller.

Han ble utdannet ved skuespillerskolen ved Odense Teater i 1987. 

## Filmografi (utvalg)

## Referanser


## Eksterne lenker
* 
* Pauli Ryberg  hos Den danske film database
Fabolous

**John David Jackson** (født 1977), kjent under artistnavnet **Fabolous**, er en amerikansk rapper.

## Referanser


## Eksterne lenker
* 
* 
* 
*
William King

**William King** (født i Stranraer i 1959) er en skotsk forfatter. Han har skrevet små fortellinger som har dukket opp i magasin og blader som *[[Interzone]]*, *Zenith*, *[[White Dwarf]]* og *The Year's Best SF*.

Han har også startet, og skrevet flere bøker i, serien om *Gotrek og Felix: Trollslayer, Skavenslayer, Daemonslayer, Dragonslayer, Beastslayer, Vampireslayer og Giantslayer*. Andre bøker i serien, *Orcslayer* og *Manslayer*, er blitt skrevet av Nathan Long. Serien om Gotrek og Felix er satt i Warhammer Fantasy-universet, som det er også gitt ut en rekke forskjellige spill for av Games Workshop.

## Referanser


## Eksterne lenker
* William Kings offisielle nettsted 
* William Kings offisielle blogg
*
Steinhagen

**Steinhagen** er et område og en gateadresse på Tungland i Strand kommune. Er en del av gården «Voll», men ble etter sigende kalt «Steinhagen» på grunn av mye stein og steinrøyser i området. Beboerne i området hadde tidligere adresse «Tungland» før Steinhagen-navnet ble tatt i bruk en gang på 1990-tallet. Omfattende utbygging av Steinhagen panorama de siste årene, noe som blant annet medførte endring av husnumre for de eksisterende beboerne i området.

## Referanser
Jan Qvigstad

**Jan Fredrik Qvigstad** (født 1949) en norsk økonom som var visesentralbanksjef i Norges Bank.  Han tok over stillingen 1. april 2008 etter at åremålet til Jarle Bergo var over og gikk av som visesjef i 2014. Fra 1997 til han tiltrådte som visesentralbanksjef var Qvigstad direktør og leder for Norges Banks pengepolitikk. Før dette var han direktør i økonomisk avdeling i Norges Bank. Qvigstad har hatt stillinger i EFTA og Finansdepartementet. Qvigstad har sosialøkonomisk embetseksamen fra Økonomisk institutt ved Universitetet i Oslo (1975). 

Han har vært professor II ved Handelshøyskolen BI.

Han gikk av med pensjon i 2019.

## Referanser


## Eksterne lenker
* CV  https://www.norges-bank.no/en/about/Organisation/Secretariat/Qvigstad/
Edit

**Edit** og **Edith** er kvinnenavn med opprinnelse i de gammelengelske ordene *ead*, «fremgang, rikdom, lykke», og *gyð*, «strid, kamp». *[[Audgunn]]* er det ekvivalente nordiske navnet.

## Utbredelse
*Eadgyth* var et vanlig navn i England på 600-tallet og fra 900-tallet. Formen *Edith* tok over fra 1200-tallet og var et svært populært navn på begynnelsen av 1900-tallet.

*Edith* var et populært navn på norske jentebarn rundt 1920-tallet.

|}

## Kjente personer med navnet
Personene i listen er ordnet kronologisk etter fødselsår.
* Eadgyth av Østfrankerriket (ca. 911 – 946), dronning av Østfrankerriket
* Eadgyth (nonne) (ca. 961 – ca 984), engelsk nonne
* Eadgyth av England (død 1075), dronning av England
* Edith Piaf
* Edith Carlmar
* Edith Ranum

## Referanser


## Eksterne lenker
*
Shin Bet

**Shabak** er et akronym for *Sherut Bitahon Klali* (hebraisk: , «Generalsikkerhetstjenesten»), mest kjent i store deler av verden som **Shin Bet** og er Israels interne sikkerhetstjeneste. Det er en av de tre hovedorganisasjonene av det israelske etterretningssamfunn, sammen med Aman (IDFs militære etterretningstjeneste) og Mossad (ansvarlig for utenriks etterretningsarbeid).

Shin Bet har hovedkvarter i Yarkon Park i Tel Aviv.

Ronen Bar ble direktør for Shin Bet i oktober 2021. Han tok på seg ansvaret for at Shin Bet ikke klarte å forhindre Hamas’ angrep på Israel 7. oktober 2023. I mars 2025 ble han avsatt av Israels regjering, men avsettelsen ble blokkert av Israels høyesterett, og han fortsatte til juni 2025.

## Referanser


## Eksterne lenker
*
Niklas Jonsson

**Niklas Jonsson** (født 31. mai 1969 i Piteå) er en svensk langrennsløper som konkurrerte fra 1990 til 2002. Han tok sølvmedaljen på 50&nbsp;km under OL 1998 i Nagano.

Jonssons beste VM-resultat var fjerdeplassen på femmila under VM 1999. Han tok fire tredjeplasser i verdenscupløp fra 1993 til 1999.

## Referanser


## Eksterne lenker
*
US Triestina Calcio

**Unione Sportiva Triestina** er en italiensk fotballklubb fra Trieste. Klubben ble grunnlagt i 1918, og spiller i Lega Pro Prima Divisione. Triestina spilte sist i Serie A i 1958. Klubbens offisielle farger er rød og hvit.

## Kjente spillere
*  Franco Causio
*  Alberto Aquilani 
*  Marco Boriello
*  Elvis Abbruscato
*  Cesare Maldini
*  Carlo Rigotti
*  Nereo Rocco
*  Armando Izzo

## Eksterne lenker
* Offisiell side.
Shabak

**Shabak** kan være:

* en ikke-muslimsk folkegruppe i Nordirak
* et akronym for den israelske etterretningstjenesten  Shin Bet
Sylvain Guillaume

**Sylvain Guillaume** (født 6. juli 1968) er en tidligere fransk kombinertløper som konkurrerte i 1990-årene. Under OL 1992 i Albertville tok han sølv på 15&nbsp;km individuelt, deretter bronse i lagkonkurransen under OL 1998 i Nagano. Han vant også bronse i normaløvelsen under VM 1995 i Thunder Bay i Canada.

## Referanser


## Eksterne lenker
*
Mozdok

**Mozdok** (russisk: Моздо́к, ossetisk: Мæздæг) er en by i Republikken Nord-Ossetia i Russland. Den ligger ved elva Terek, rundt 80&nbsp;km nord for Vladikavkaz.  Innbyggertall: 42&nbsp;865 (folketelling 2002), 38&nbsp;037 (folketelling 1989).

Mozdok ble grunnlagt i 1759, og fikk byrettigheter i 1785. Fyrst Potemkin grunnla en festning i 1763, og bosatte 517 familier med Volga-kosakker i stanitsaer rundt den, i tillegg ble det sendt 100 familier fra Don.  

## Referanser


## Eksterne lenker
* Mozdoks offisielle nettsted
Ardon (Nord-Ossetia)

**Ardon** (russisk: Ардо́н, ossetisk: Æрыдон) er en by i Republikken Nord-Ossetia i Russland. Den ligger ved elva Ardon (ei sideelv til Terek), rundt 35&nbsp;km nordvest for Vladikavkaz. Innbyggertall: 17&nbsp;521 (folketelling 2002), 13&nbsp;536 (folketelling 1989).

Den ble grunnlagt i 1824. Bystatus ble innvilget i 1964.

## Referanser
Digora

**Digora** (russisk: Дигора́, ossetisk: Дигорæ) er en by i Republikken Nord-Ossetia i Russland. Den ligger ved elva Ursdon (ei sideelv til Terek), rundt 50&nbsp;km vest for Vladikavkaz.  Innbyggertall: 11&nbsp;819 (folketelling 2002).

Den ble grunnlagt i 1852 som en aul (befestet landsby) kalt *Volno-Khristianovskij* (russisk: Во́льно-Христиа́новский). Den ble senere en vanlig landsby (selo) og endret navn til *Novokhristianovskoje* (russisk: Новохристиа́новское) og senere *Khristianovskoje* (russisk: Христиа́новское). I 1934 fikk den sitt nåværende navn, Digora. Bystatus ble innvilget i 1964.

## Referanser
Vicenza Calcio

**Vicenza Calcio** er en italiensk fotballklubb fra Vicenza. Klubben ble grunnlagt i 1902 og spiller i Lega Pro Prima Divisione. Vicenza har spilt 30 sesonger i Serie A, men rykket ned til Serie B i 2001 og videre ned til Serie C i 2005 etter playoff-kamper mot Triestina. Men ettersom at Genoa og Perugia ble tvangsflyttet fikk de plassen tilbake. Klubbens offisielle farger er rød og hvit.

I 1977/1978-sesongen kom laget på andreplass i Serie A, og laget ble kalt *Real Vicenza*. Paolo Rossi ble topscorer i Serie A den sesongen.

## Meritter
* **[[Coppa Italia]]: 1**
1996/1997
* **[[Serie B]]: 3**
1954/1955, 1976/1977, 1999/2000

## Kjente spillere

## Eksterne lenker
*
Alagir

**Alagir** (russisk og ossetisk: Алаги́р) er en by i Republikken Nord-Ossetia i Russland. Den ligger ved elva Ardon (ei sideelv til Terek), rundt 35&nbsp;km vest for Vladikavkaz. Innbyggertall: 21&nbsp;496 (folketelling 2002).

Bosetningen ble grunnlagt i 1850 av fyrst Mikhail Vorontsov, *[[namestnik]]* for Kaukasus, nær en gammel sølv- og blygruve. Den ble bygget som en befestet bosetning ved et smelteverk, og ble et viktig gruvesenter. Bystatus ble innvilget i 1938. 

Alagirs økonomi er fremdeles dominert av gruvedrift og utvinning av mineraler.

## Referanser


## Eksterne lenker
*
9. serierunde i Tippeligaen 2008

**9. serierunde i Tippeligaen 2008** startet lørdag 31. mai klokken 19:00 med Brann mot Molde. Runden fortsatte med fire kamper søndag 1. juni, tre kamper klokken 18:00 og én kamp 20:00. Runden fortsatte mandag 2. juni klokken 19:00 med Bodø/Glimt mot Lillestrøm. Runden avsluttet først onsdag 6. august klokken 19:00 med en hengekamp mellom HamKam og Tromsø. Kampen ble utsatt fordi HamKam hadde tre spillere ute på landslagsoppdrag.

## Fakta

Se 16. serierunde for tabellen etter kampen.

## Eksterne lenker
* Tippeligaen 2008: Terminliste og resultater  på altomfotball.no
10. serierunde i Tippeligaen 2008

**10. serierunde i Tippeligaen 2008** startet onsdag 4. juni klokken 19:00 med Rosenborg mot Brann. Runden fortsatte torsdag 5. juni klokken 19:00 med Vålerenga mot HamKam. Runden fortsatte lørdag 7. juni klokken 16:00 med Strømsgodset mot Stabæk. Runden ble avsluttet søndag 8. juni med fire kamper klokken 16:00.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Sjakkboksing

**Sjakkboksing** er en sport som kombinerer sjakk og boksing. 

Kampene består av opptil 11 runder som veksler mellom sjakk og boksing. Det begynner med et fire minutters sjakkparti, fulgt av to minutters runder med boksing. Man kan vinne på knockout, sjakkmatt eller ved at motstanderen taper på tid.

Sporten er inspirert av den franske serietegneren Enki Bilals album *Froid-Équateur*.

## Eksterne lenker
* World Chess Boxing Organisation
* Dagbladet:Sjakkboksing
11. serierunde i Tippeligaen 2008

**11. serierunde i Tippeligaen 2008** startet fredag 27. juni klokken 19:00 med Bodø/Glimt mot Rosenborg. Runden fortsatte med fem kamper lørdag 28. juni, fire kamper klokken 18:00 og én kamp 20:00. Runden avsluttet mandag 30. juni klokken 19:00 med Fredrikstad mot Vålerenga.

## Fakta

## Eksterne lenker
* Tippeligaen 2008: Terminliste og resultater  på altomfotball.no
26. serierunde i Tippeligaen 2008

**26. serierunde i Tippeligaen 2008** var den siste serierunden av Tippeligaen 2008. Alle kampene ble spilt søndag 2. november klokken 18:00 slik at ingen skulle få den fordelen av å spille senere enn de andre lagene. Dette var også den siste serierunden av den såkalte 14-lagsserien.

## Kampfakta

## Eksterne lenker
* Tippeligaen 2008: Terminliste og resultater  på altomfotball.no
Karabulak

**Karabulak** (russisk: Карабулак) er en by i Republikken Ingusjetia i Russland. Den ligger ved elva Sunzja (ei sideelv til Terek), rundt 20&nbsp;km nord for republikkhovedstaden Magas. Byen hadde .

På stedet til dagens by ble det på 1800-tallet grunnlagt en kosakk-stanitsa ved navn *Karabulakskaja*. Den fikk bystatus i 1995.

I løpet av 1990-tallet ble byens innbyggertall mer enn tredoblet, som følge av tilstrømming av flyktninger fra krigshandlingene i naborepublikken Tsjetsjenia.

Det ligger en kjemisk fabrikk i Karabulak.

## Befolkningsutvikling

## Klima
Karabulak har et fuktig kontinental klima (Köppens klimaklassifisering: *Dfa*).

## Referanser
Økofeminisme

**Økofeminisme** er en sosial og politisk bevegelse som forsøker å forene økologisme og feminisme. Økofeminister fremmer at det finnes et forhold mellom undertrykkingen av kvinner og naturens forfallenhet, og de leter i kryssingen mellom kjønnsdiskriminering, naturens dominans, rasisme og andre begrep av sosial ikke-likestilling. Noen jobber også med betydningen kapitalismen har på kvinner, naturen og mennesker som lever i ekstrem fattigdom. Det er forskjellig relevante økofeminist-skoler som relaterer til analysen av miljøet. Økofeminismen fremmer at det er en link mellom kvinner og naturen som kommer fra deres felles historie med undertrykkelse fra et typisk vestlig samfunn.

## Synet på teknologien
Françoise d'Eaubonne foreslo et korporativt system i form av små landsbyer uten automatisering og uten teknologi som støter fra seg. Med økofeministiske idealer og hedenske metoder, ble disse prosjektene ofte sett på som en form for primitivisme. På andre siden, mens noen økofeminister ikke ser på teknologi som noe som støter fra seg, ser mange ironisk nok en vesentlig rolle for moderne teknologi i lagingen og driften av slike landsbyer. Mange økofeminister ser på bruken av teknologier som solkraft som en måte å holde seg unna industrielle, forurensende teknologi og materialer.

## Framtredende økofeminister
*Susan Griffin 
*Petra Kelly 
*Audre Lorde 
*Wangari Maathai 
*Maria Mies 
*Val Plumwood 
*Adrienne Rich 
*Ariel Salleh 
*Vandana Shiva 
*Charlene Spretnak 
*Miriam Simos aka Starhawk 
*Alice Walker 
*Karen J. Warren

## Eksterne lenker
* www.ecofem.org 
* An Ecofeminist Look at the Patriarchal Social Order
* Ecofeminism Web Ring
* ecofeminism.net 
* Eve Online 
* Catherine Keller's 2005 pdf article: Ecofeminism and the Democracy of Creation
* An Ecology of Knowledge: Feminism, Ecology and the Science and Religion Discourse av Lisa Stenmark
* Toward a Queer Ecofeminism av Greta Gaard
Skriftrull

En **skriftrull**, eller **bokrull**, er en rull av papyrus, papir eller pergament, som man skrev eller tegnet på før oppfinnelsene av kodeks og innbundne bøker. Papyrusen/papiret/pergamentet er festet mellom to ruller, og blir rullet fra den éne rullen til den andre under lesning. Det er skrevet på bare den éne av sidene.

Rotulus er en type rull, som ikke er festet på begge sider, men rulles opp på én pinne. 

Skriftruller er fremdeles i bruk til en viss grad, særlig for viktige religiøse skrifter og viktige historiske dokumenter.
12. serierunde i Tippeligaen 2008

**12. serierunde i Tippeligaen 2008** startet onsdag 2. juli klokken 19:00 med Rosenborg mot Aalesund. Runden fortsatte lørdag 5. juli klokken 19:00 med Brann mot Bodø/Glimt. Runden fortsatte med fire kamper søndag 6. juli, tre kamper klokken 18:00 og én kamp 20:00. Runden avsluttet mandag 7. april klokken 19:00 med Viking mot Fredrikstad.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Kirsten Flagstads plass (Oslo)

**Kirsten Flagstads plass** er en plass i Bjørvika i  Oslo. Det er uteområdet til Operahuset i Oslo som vender mot bysentrumet. Operahuset er også den eneste som har adresse til plassen: Kirsten Flagstads plass 1.

Plassen er oppkalt etter Kirsten Flagstad, operasanger og operaens første sjef. På plassen står en portrettskulptur av henne laget av billedhuggeren Joseph Grimeland. Den ble tatt med fra operaens tidligere lokaler og ble avduket på sin nye plass samtidig som plassen ble offisielt åpnet, 11. april 2008, dagen før åpningen av Operahuset.

Siden plassen ligger i umiddelbar nærhet til sjøen, regnes den som *havnepromenade* (se Havnepromenaden (Oslo)), og ikke som en del av Operaallmenningen som vil ligge mellom Operahuset og Jernbanetorget.

## Litteratur
* 

## Eksterne lenker
*
Flerpartisystem

**Flerpartisystem** er et demokratisk system hvor flere enn to partier kjemper om oppslutning i valg. Det motsatte er ettpartisystem.

Blant landene med flerpartisystem er det sjelden noen systemer som er nøyaktig like. Det finnes flere kombinasjoner, for eksempel har noen land et stort parti som dominerer og flere mindre. Andre land har partier der stemmene er jevnere fordelt. Valgordning og utregningsmetode påvirker dette og kan favorisere større eller mindre partier.

Flerpartisystemer er mer vanlig i kombinasjon med forholdstallsvalg enn i kombinasjon med flertallsvalg.

Enkelte har hevdet at et flerpartisystem vil være mer ustabilt enn et topartisystem. I flerpartisystemer vil det ofte være nødvendig å danne koalisjonsregjeringer eller mindretallsregjeringer fordi det kan være vanskelig for ett av partiene og komme i flertall. Allikevel finnes det eksempler på land med flerpartisystemer som er relativt stabile. De skandinaviske landene og Nederland er noen eksempler på stabile flerpartisystemer, mens Belgia og Italia er eksempler på det motsatte.

## Referanser


## Eksterne lenker
* «Det representative demokrati: Utfordringer og utviklingstrekk», *Regjeringen.no*
* «Oslo: fra toparti- til flerpartisystem», Institutt for statsvitenskap (ISV), Universitetet i Oslo
Malgobek

**Malgobek** (russisk: Малгобек, ingusjetisk: МагIалбике &ndash; *Maġalbike*) er en by i Republikken Ingusjetia i Russland. Den ligger rundt 45&nbsp;km nordvest for republikkhovedstaden Magas.

Foruten oljevirksomheten til selskapet *Ingusjneftegasprom* finnes virksomheter innen treforedling og næringsmiddelindustri.
## Historikk
Malgobek ble grunnlagt i 1935 som en bosetning for arbeidere ved de nylig oppdagede oljefeltene i nærheten. Bystatus ble innvilget i 1939.

Under andre verdenskrig ble Malgobek okkupert av tyske tropper fra 12. september 1942 til 3. januar 1943, da den ble tatt tilbake av Den røde armé.

## Folketall
I løpet av 1990-tallet ble byens innbyggertall fordoblet, som følge av tilstrømming av flyktninger fra krigshandlingene i naborepublikken Tsjetsjenia. Byen hadde 43&nbsp;442&nbsp;innbyggere i 2006, mens en folketelling fra 1989 registrerte en befolkning på 20&nbsp;400&nbsp;innbyggere.

## Referanser


## Eksterne lenker
*
Absolut Vodka

**Absolut Vodka** er et svensk vodkamerke som produseres i Åhus, av et datterselskap av Vin & Sprit. Absolut Vodka er verdens 3. mest populære spritmerke. I april 2008 ble moderselskapet Vin & Sprit solgt til franske Pernod Ricard for 55 milliarder svenske kroner.

## Bakgrunn
Navnet Absolut kommer fra «Absolut renat brännvin» som ble lansert i 1879 av forretningsmannen Lars Olsson Smith. Smith tjente gode penger på sitt destilleri og hadde utsalg rett utenfor Stockholm bys grense, på Fjäderholmene. I 1917 ble imidlertid alt spritsalg i Sverige overtatt av staten. I mange år var «Absolut renat brännvin» regnet som simpelt drikke i Sverige, mest kjøpt av alkoholikere som trengte en billig rus På folkemunne gikk «Absolut renat brännvin» på den tiden bare under tilnavnet *renat*.

Mot slutten av 1970-tallet var imidlertid det statlige Vin & Sprit under press fra regjeringen under Gunnar Sträng for å utvikle seg og Curt Nycander ble ansatt som ny visedirektør med ansvar for produktutvikling. Det ble diskutert om firmaet skulle starte eksport, dels fordi de var iferd med å miste markedsandeler internt og dels at de ansatte ville bli stimulert av det, og fordi direktøren gjerne ville ha noe å vise frem overfor de andre nordiske alkoholmonopolene ved deres årlige møter

Etter en langvarig produktutviklingsprosess, hvor det ble laget et nytt design på flaskene, og navnet ble kuttet ned til *Absolut* ble det i 1979 bestemt at man først skulle satse i USA. Det var imidlertid vanskelig å finne en importør, de fleste var avvisende til et ukjent vodkamerke fra Sverige. Det første partiet *Absolut* ble lagt ut til salg i USA, uten noen forestående reklamekampanje og salget overtraff forventningene. Etter en tid ble Nycander kontaktet av den svenske ambassaden i Washington, de formidlet at kunstneren Andy Warhol var åpen for å male et bilde av en flaske.

Med et stadig økende salg ble Absolut etter hvert også markedsført i andre land, også i Sverige, selv om Systembolaget hadde innsigelse på flasken, man ønsket en mer rasjonell returflaske. Absolut Vodka produseres nå med en rekke ulike smaksvarianter og er en av de tre mest solgte brennevinsmerker i verden, etter Bacardi og Smirnoff.

## Referanser


## Eksterne lenker
*
Waitangidagen

**Waitangidagen**, eller *Waitangi Day*, er New Zealands nasjonaldag. Den feires 6. februar hvert år og er en offentlig fridag. Det var på denne dagen i 1840 at Waitangitraktaten ble underskrevet. Dette skjedde i Waitangi nord i New Zealand og er blitt feiret årlig siden 1947.
Nazran

**Nazran** (russisk: Назра́нь, ingusjetisk: Наьсара &ndash; *Näsara*) er en by i Republikken Ingusjetia i Russland. Den ligger ved elva Sunzja, 5&nbsp;km nordvest for republikkhovedstaden Magas. Innbyggertall: 132&nbsp;226 (est. 2007), 125&nbsp;066 (folketelling 2002), 18&nbsp;246 (folketelling 1989).

Nazran fikk bystatus i 1967. Byen var hovedstad i Ingusjetia fra 1991&ndash;2002, da Magas ble utpekt til ny hovedstad. I løpet av 1990-tallet ble byens innbyggertall mer enn mangedoblet, som følge av tilstrømming av flyktninger fra krigshandlingene i naborepublikken Tsjetsjenia.

## Referanser

 
## Eksterne lenker
*
Venta Icenorum

**Venta Icenorum**, i betydningen «Byen til ikenerne», *Venta* er brytonisk for «by» eller «møtested», og er lokalisert ved dagens engelske landsby Caistor St. Edmund i Norfolk. Den var en *[[civitas]]* eller hovedstad til den britonske stammen ikenere. De befolket flatlandet og myrlandet i Norfolk og er kjent for å ha utløst et storstilt opprør mot det romerske styret under deres dronning Boudicca vinteren 61.

Byen i seg selv var antagelig lagt ut planmessig og dets første gater var gruslagte, antagelig i løpet av begynnelsen av 100-tallet. Byens størrelse ble redusert under Boudiccas opprør til omtrent 16 hektar. Ikenerne hadde sterke bånd til nabostammen trinovantene i sør, kanskje også med de siviliserte koritanerne i nordvest og med de tidligere fiendene katuvellaunerne i sørvest.

Byen, som er omtalt i *[[Ravennatis Anonymi Cosmographia]]* og *[[Itinerarium Antonini]]* var en bosetning ikke langt fra Caistor St. Edmund, rundt 8&nbsp;km sør for dagens Norwich og 2–3&nbsp;km fra en sirkulær jordvoll fra bronsealderen ved Arminghall. Den ligger ved elven Tas. Jordvollene av Venta Icenorum kan fortsatt bli sett ved Caistor St. Edmund i dag. Ruinene (British National Grid ref TG230034) er i varetekt av Norfolk Archaeological Trust og håndtert av South Norfolk District Council.

## Referanser


## Eksterne lenker
* 
* Bryner, Jeanna (17. desember 2007): «New Details of Ancient Roman Town Uncovered», *LiveScience* Med rekonstruksjon av hvordan byen kunne ha sett ut.
Bet din

**Bet din** (hebraisk ) er en jødisk domstol, der dommerne i dag er rabbinere. I antikk tid utgjorde *bet din* den daværende jødiske statens domstolssystem. I dag fungerer bet din som domstol i religiøse ærend for jødiske statsborgere i staten Israel. I tillegg finnes det i varierende utstrekning *bet din* som behandler konvensjoner til jødedommen og religiøse tvistemål innen jødiske forsamlinger utenfor Israel. 

En *bet din* består som oftest av tre jødiske menn som er kyndige i den jødiske loven. En slik domstol har blant annet mandat til å uttale seg i spørsmål angående skilsmisser, godkjenne prosedyrer og øvrige spørsmål rundt praktisk jødisk liv.
## Eksterne lenker
* http://www.myjewishlearning.com/article/the-beit-din-rabbinic-court/
François Gérard

**François-Pascal Simon, baron Gérard** (1770–1837) var en fransk maler som malte portretter, historiebilder og bilder med mytologiske emner i neoklassisistisk stil. 

## Liv
Gérard var sønn av en franskmann tilknyttet den franske ambassaden i Italia, med italiensk mor. Han kom til Paris allerede som barn, og gikk i lære hos billedhoggeren Augustin Pajou og maleren Jacques-Louis David, som ansatte ham som assistent i 1791, og introduserte ham for flere innflytelsesrike personer som han etterhvert leverte portretter av.

Politisk var det turbulente tider, men Gérard klarte å unngå å bli innblandet i en grad som gikk ut over karrieren, samtidig som han holdt seg inne med de mektige. Han arbeidet seg gjennom den franske revolusjonen (1789) og både Napoléon Bonaparte-regimet og Bourbonerne som fulgte, og høstet stadig ære og nye oppdrag.

## Arbeider

Han ble hoffmaler for både Napoleon og kong Ludvig XVIII og laget fyrsteportretter. Flere av portrettene er av venner og forbundsfeller. 

Tyskspråklig tittelliste, ufullstendig:
* *Isabey und seine Tochter* (Paris, Musée du Louvre), 1795, 195×130 cm
* *Amor und Psyche* (Paris, Musée du Louvre), 1798, 186×132 cm
* *Königin Hortense* 66×56 cm
* *Joachim Murat* (Napoli, Museo di San Martino), 1800-10, 218x141 cm
* *[[Ossian]] erweckt am Ufer der Lora mit dem Klang seiner Harfe die Geister* (Hamburg, Kunsthalle), 184,5x194,5 cm
* *Madame Récamier* (Paris, Musée Carnavalet), 1802, 225×145 cm
* *Madame Tallien* (Privatbesitz), 1804, 200×110 cm
* *Moritz Christian Reichsgraf Fries und seine Familie* (Wien, Österreichische Galerie), um 1805, 223x163,5 cm
* *Napoleon im Krönungsornat* , 1805, 225x147 cm
* *Marquis de Caulaincourt, Herzog von Vicenza* 80×74 cm
* *Marie-Julie Bonaparte mit ihren zwei Töchtern Charlotte und Zénaide* (Dublin, National Gallery of Ireland), 1808-09, 200x144 cm
* *Marquise Visconti* (Paris, Musée du Louvre), 1810, 224×144 cm
* *Desirée Clary* (Paris, Musée Marmottan), 1810
* *Marie Luise und der König von Rom* (Versailles), 1813, 240x162 cm
* *Krönung Karls X.* (Chartres, Musée des Beaux Arts), 1827, 514×972 cm
* *Heilige Theresa* (Paris, Infirmerie Marie-Therése), 1827, 172x93 cm

## Referanser


## Eksterne lenker
* 
* 
* François Gérard hos zeno.org
Skavgras

**Skavgras** (*Equisetum hyemale*) er en flerårig plante av snellefamilien, og blir 20-90 cm høy. "Blomstringen" (sporeaks) skjer fra mai til oktober. Planten liker fuktig grunn, sand- eller leirjord. 

Skavgras er en mørk grønn loddrett vekst med relativt få ledd og en enkelt, knoppliknende sporebærer (sporeaks) i toppen. Stengelen er loddrett opptil 8 mm tykk, og har ikke greiner. Den har slirer som er gulbrune, og som faller tidlig av. De nederste slirene er litt sammensnøret, og etter felling sitter som regel noen av slirene igjen på stengelen. 

Sporeaksene i toppen er gulbrune eller brune, og er på ca. 10-15 mm. 

Den er en av i alt 18 arter av sneller (*Equisetum*), stråliknende, leddede planter som er eneste gjenværende slekt av *Sphenopsida*, som i karbontiden dominerte jorden med arter opp til 30 meter høye. Rester av karbontidens arter utgjør store deler av jordens kullreserver.

## Utbredelse
Skavgras trives både i løvskog, or-, bjørke- og furuskog, på fjellheier og i myrlendt terreng. Viktige voksesteder er langs elvebredder og i strandkanten, i veikanter, grøfter og langs jernbane. 

I Norge hadde skavgras omkring 1950 en utbredelse i hele landet, og opp til 1.300 moh. på Hardangervidda.  Den vokser opptil 1450 meter i Vågå i Oppland.

Omkring 2000 har planten utbredelse i hele landet med unntak av Sunnfjord, Nordfjord, og ytre kyststrøk av øst-Finnmark.

## Bruk
Stengelens rue overflate gjør den egnet til rengjøring av kokekar og ble også brukt til sandpapir.

## Referanser


## Eksterne lenker
* 
* National Collection of Equisetum
Transportbånd

Et **transportbånd** er et belte &ndash; vanligvis av gummi &ndash; som løper rundt to eller flere hjul og transporterer gods fra den ene til den andre enden av båndet.

Transportbånd har mange bruksområder, alt fra transport av bagasje på flyplasser til transport av stein og malm i gruver og pukkverk.

Det er et automatisert anlegg som er styrt av et styrepanel.
Georgi Părvanov

**Georgi Sedeftsjov Părvanov** (bulgarsk Георги Седефчов Първанов; født 28. juni 1957) er en bulgarsk historiker og politiker. Han var Bulgarias president fra 22. januar 2002 til 18. januar 2012. Han var den første kommunisten som ble valgt til president etter kommunistregimenes fall og den første til å bli gjenvalgt.

Părvanov ble president etter at han beseiret forgjengeren, Petar Stojanov, i andre runde av presidentvalget i 2001. Han beholdt posisjonen etter valget i 2006. Părvanov brukte ofte presidentens vetorett blant annet til å stanse utnevner til rettsvesenet eller til diplomatiet. Han satt i to perioder hver på fem år som er det lengste en person kan inneha embetet i Bulgaria.

I forbindelse med statsbesøk i 2006 ble Părvanov tildelt storkors av St. Olavs Orden.

## Referanser
Skjefte

**Skjefte**, fra skaft, kan ha flere betydninger

* Skjefte (skytevåpen), grepet på et håndvåpen
* Skavgras, plante av snellefamilien
Henrik Tikkanen

**Georg Henrik Tikkanen**, (født 9. september 1924 i Helsingfors, Finland, død 19. mai 1984 i Esbo, Finland) var en finsk illustratør og forfatter. Han var sønnesønn til Johan Jakob Tikkanen.  I perioden 1949 til 1962 var han gift med Lia Tikkanen og fra 1963 var han gift med Märta Tikkanen.

Tikkanen hadde ingen egentlig kunstnerisk utdannelse. Alt som tenåring bidro han med illustrasjoner til ukeblad og barenebøker og tegnet *Konrad*, som ble trykket i Svenska Pressen. Hans tegninger ble også trykket i Hufvudstadsbladet, Helsingin Sanomat og Dagbladet. Særlig kjente er hans bytegninger fra Helsingfors hvor han med enkle streker får fram byens vesen. 

Tikkanen er også kjent for sitt forfatterskap. Han skrev en serie selvbiografiske og utleverende bøker, der han gjorde opp med sin borgerlige bakgrunn.

## Bibliografi
* *Brändövägen 8 Brändö. Tel 35* 1975
* *Bävervägen 11 Hertonäs* 1976
* *Mariegatan 26 Kronohagen* 1977
* *30-åriga kriget* 1977
* *Efter hjältedöden* 1979
* *Georgsgatan* 1980
* *Henriksgatan* 1982 

## Priser og utmerkelser
*  – Eino Leino-prisen 

## Referanser


## Litteratur
* Johan Wrede: *Tikkanens blick* (Atlantis/SLS 2012)

## Eksterne lenker